**Ministru kabineta rīkojuma projekta „Par biedrībai un nodibinājumam piederošajām ēkām vai inženierbūvēm, kas ir atbrīvotas no nekustamā īpašuma nodokļa”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par nekustamā īpašuma nodokli” 1.panta otrās daļas 18.punkts.Ministru kabineta rīkojuma projekts „Par biedrībai un nodibinājumam piederošajām ēkām vai inženierbūvēm, kas ir atbrīvotas no nekustamā īpašuma nodokļa” (turpmāk – rīkojuma projekts) tiek izstrādāts pamatojoties uz Ministru kabineta 2014.gada 16.decembra noteikumu Nr.760 „Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 5.punktā doto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2014.gada 19.decembrim spēkā bija Ministru kabineta 2006.gada 11.aprīļa noteikumi Nr.285 „Noteikumi par kritērijiem, pēc kuriem biedrībām un nodibinājumiem piederošās ēkas un būves netiek apliktas ar nekustamā īpašuma nodokli” (turpmāk - Ministru kabineta noteikumi Nr.285), kuri noteica kritērijus, pēc kuriem biedrībām un nodibinājumiem (turpmāk – biedrības) piederošās ēkas un būves netika apliktas ar nekustamā īpašuma nodokli.Pamatojoties uz līdz šim spēkā esošo kārtību, Finanšu ministrija katru taksācijas gadu līdz taksācijas gada 15.februārim apkopoja no biedrībām saņemtos, Ministru kabineta noteikumu Nr.285 3.punktā minētos, dokumentus un šajos noteikumos noteiktā kārtībā Ministru kabinetā iesniedza noteikumu projektu par biedrībām, kas nākamajā taksācijas gadā tiks atbrīvotas no nekustamā īpašuma nodokļa maksājumiem par tām piederošām ēkām (piemēram, Ministru kabineta 2014.gada 5.augusta noteikumi Nr.431 „Noteikumi par biedrībām un nodibinājumiem, kas 2015.gadā atbrīvoti no nekustamā īpašuma nodokļa maksājumiem par tiem piederošajām ēkām un inženierbūvēm”). Pašreiz nekustamā īpašuma nodokļa atbrīvojums tiek piešķirts uz vienu taksācijas gadu, un tā piemērošanu uzsāk ar nākamā taksācijas gada 1.janvāri. Lai biedrība tiktu iekļauta kārtējos Ministru kabineta noteikumos par biedrībām, kas nākamajā taksācijas gadā būs atbrīvotas no nekustamā īpašuma nodokļa maksājumiem par tām piederošām ēkām un inženierbūvēm, biedrībām, par tām piederošo ēku un inženierbūvju atbilstību Ministru kabineta noteikumu Nr.285 2.punktā noteiktajiem kritērijiem, informācija un dokumenti Finanšu ministrijā ir jāsniedz katru taksācijas gadu līdz 31.janvārim.Tādējādi pašreizējā kārtība – ikgadēja dokumentu iesniegšana un jauna ar Ministru kabineta noteikumiem apstiprināta saraksta izstrāde – uzliek zināmu administratīvo slogu gan biedrībām, gan valsts pārvaldei.2015.gadā, ar Ministru kabineta 2014.gada 5.augusta noteikumiem Nr.431 „Noteikumi par biedrībām un nodibinājumiem, kas 2015.gadā atbrīvoti no nekustamā īpašuma nodokļa maksājumiem par tiem piederošajām ēkām un inženierbūvēm” apstiprinātajā sarakstā, ir iekļautas 30 biedrības un 2 nodibinājumi. Ja pašvaldība konstatē, ka kādai sarakstā iekļautai biedrībai piederošas ēkas vai inženierbūves izmantošana neatbilst Ministru kabineta noteikumu Nr.285 2.3.apakšpunktā minētajam kritērijam, tā rakstiski informē Finanšu ministriju, kas pamatojoties uz pašvaldības sniegto informāciju, mēneša laikā sagatavo tiesību akta projektu par grozījumiem Ministru kabineta noteikumu Nr.285 5.punktā minētajos Ministru kabineta noteikumos, paredzot svītrot no saraksta attiecīgo biedrību, kura neatbilst Ministru kabineta noteikumu Nr.285 2.3.apakšpunktā minētajam kritērijam. Pēc grozījumu Ministru kabineta noteikumos Nr.285 spēkā stāšanās pašvaldība divu nedēļu laikā veic nodokļa aprēķinu un nosūta attiecīgajai biedrībai vai nodibinājumam nodokļa maksāšanas paziņojumu par taksācijas gadu, uz kuru tam bija piešķirts nodokļa atbrīvojums.2014.gada 16.decembrī Ministru kabinets pieņēma noteikumus Nr.760 „Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk – Ministru kabineta noteikumi Nr.760), kuri paredz, ka biedrībai un nodibinājumam (turpmāk – biedrība) piederošās ēkas vai inženierbūves, kuras ir atbrīvotas no nekustamā īpašuma nodokļa, tiks apstiprinātas ar Ministru kabineta rīkojumu (rīkojuma projekts), kura ietvaros tiks izstrādāts atbilstošs biedrībai piederošo ēku un inženierbūvju saraksts, norādot telpu grupu un būvju kadastra apzīmējumus. Rīkojuma projekts nosaka nekustamā īpašuma nodokļa atbrīvojumu sākot ar 2016.gadu un tajā tiek iekļautas tās biedrībai piederošās ēkas un inženierbūves, kuras atbilst Ministru kabineta noteikumi Nr.760 2.punktā noteiktajiem kritērijiem, un, par kurām nodokļa atbrīvojuma saņemšanai biedrības ir sniegušas iesniegumu saskaņā ar Ministru kabineta noteikumi Nr.760 4.punktu.Uz nekustamā īpašuma nodokļa atbrīvojumu un iekļaušanu rīkojuma projektā var pretendēt tās biedrības, kurām ir piešķirts sabiedriskā labuma organizācijas statuss saskaņā ar Sabiedriskā labuma organizāciju likumu, kā arī invalīdu biedrības. Rīkojuma projektā ir iekļautas 26 biedrībām, 4 invalīdu biedrībām un 3 nodibinājumiem piederošas ēkas un inženierbūves, norādot konkrētu telpu grupu un būvju kadastra apzīmējumus.Rīkojuma projektā iekļautajām biedrībai piederošām ēkām un inženierbūvēm nodokļa atbrīvojums tiks piešķirts uz nenoteiktu laiku - līdz biedrība zaudē tiesības uz atbrīvojumu no nekustamā īpašuma nodokļa par tai piederošajām ēkām vai inženierbūvēm (tiek mainīts ēku un inženierbūvju izmantošanas veids vai arī šīs ēkas un inženierbūves tiek atsavinātas).Līdz ar to turpmāk, pēc pirmreizējas biedrībai piederošas ēkas vai inženierbūves iekļaušanas rīkojuma projektā, turpmāk biedrībai informācija Finanšu ministrijā būs jāsniedz tikai tad, ja notiks izmaiņas biedrībai piederošo ēku un inženierbūvju izmantošanas veidā vai īpašuma tiesību sastāvā. Savukārt Finanšu ministrijai, ievērojot Tieslietu ministrijas izstrādātos priekšlikumus ārējo normatīvo aktu grozījumu skaita apjoma samazināšanai, nevajadzēs katru gadu izstrādāt jaunu Ministru kabineta rīkojumu vai jaunus Ministru kabineta noteikumus.Nekustamā īpašuma nodokļa maksāšanas pienākuma rašanās un izbeigšanās termiņi, kā arī informācijas sniegšanas kārtība pašvaldībām ir noteikta likumā „Par nekustamā īpašuma nodokli”.Saskaņā ar Ministru kabineta noteikumu Nr.760 11.punktu, ja pašvaldība konstatē, ka Ministru kabineta rīkojumā iekļautās biedrībai piederošās ēkas un inženierbūves vairs neatbilst šo noteikumu 2. punktā minētajiem kritērijiem un biedrība nav sniegusi attiecīgu informāciju, pašvaldība mēneša laikā pēc neatbilstību konstatēšanas rakstiski informē par to Finanšu ministriju. Finanšu ministrija divu mēnešu laikā pēc informācijas saņemšanas no biedrības vai pašvaldības sagatavo tiesību akta projektu par grozījumiem rīkojuma projektā, paredzot svītrot no tā attiecīgo biedrībai piederošo ēku vai inženierbūvi, kura neatbilst Ministru kabineta noteikumu Nr.760 2.punktā minētajam kritērijam. |
| 3. | Projekta izstrādē iesaistītās institūcijas | Finanšu ministrija.  |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības, kuru piederošās ēkas un inženierbūves atbilst šādiem kritērijiem:- īpašumtiesības uz ēkām un inženierbūvēm ir nostiprinātas zemesgrāmatā;- ēkas un inženierbūves pieder biedrībai, kurai Sabiedriskā labuma organizāciju likumā noteiktajā kārtībā ir piešķirts sabiedriskā labuma organizācijas statuss, vai invalīdu biedrībai;- ēkas un inženierbūves tiek izmantotas tajā sabiedriskā labuma darbības jomā, kas noteikta lēmumā par sabiedriskā labuma organizācijas statusa piešķiršanu (izņemot invalīdu biedrībām piederošās).Nekustamā īpašuma nodokļa administrācijas – pašvaldības, kā arī Finanšu ministrija.Salīdzinājumā ar 2015.gadu, nekustamā īpašuma nodokļa atbrīvojumu ir pieprasījusi viena jauna biedrība un viens jauns nodibinājums. Savukārt, salīdzinājumā ar 2015.gadu, no saraksta ir svītrota biedrība “Motoparks Kandava” (sakarā ar sabiedriskā labuma organizācijas statusa zaudēšanu). |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts pozitīvi ietekmēs to biedrību budžetus, kuru nekustamie īpašumi tikai sākot ar 2016.gadu tiks iekļauti rīkojumu projektā. Salīdzinājumā ar 2015.gadu, samazināsies šo biedrību izdevumi saistībā ar nekustamā īpašuma nodokli, kas tiktu aprēķināts par ēkām (telpu grupām) un inženierbūvēm sākot ar 2016.gadu, ja šīm biedrībām piederošās ēkas un inženierbūves netiktu iekļautas rīkojuma projektā.Biedrībām piederošo ēku un inženierbūvju iekļaušana rīkojuma projektā, ļauj ietaupīt biedrību administratīvos resursus, jo biedrībām turpmāk kopā ar iesniegumu nebūs jāsagatavo un jāiesniedz papildu dokumenti, kurus bija jāiesniedz līdz Ministru kabineta noteikumu Nr.760 spēkā stāšanās brīdim.Rīkojuma projekts tiek izstrādāts ar mērķi mazināt administratīvo slogu gan biedrībām, gan Finanšu ministrijai, gan pašvaldībām. Pēc pirmreizējas biedrībai piederošas ēkas vai inženierbūves iekļaušanas rīkojuma projektā, turpmāk biedrībai informācija Finanšu ministrijā būs jāiesniedz tikai gadījumos, ja notiks izmaiņas biedrībai piederošo ēku vai inženierbūvju īpašuma tiesību sastāvā vai tām tiks mainīts izmantošanas veids. Savukārt Finanšu ministrijai, ievērojot Tieslietu ministrijas izstrādātos priekšlikumus ārējo normatīvo aktu grozījumu skaita apjoma samazināšanai, nevajadzēs katru gadu izstrādāt jaunu ar Ministru kabineta rīkojumu apstiprinātu sarakstu vai jaunus Ministru kabineta noteikumus. Pašreiz biedrībām informācija ir jāiesniedz katru gadu un Finanšu ministrijai katru gadu ir jāizdod jauni Ministru kabineta noteikumi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | +17 200 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | +17 200 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +17 200 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | +17 200 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nekustamā īpašuma nodokļa atbrīvojuma summa 2015.gadā aprēķināta 249,1 tūkst. *euro*. Ņemot vērā biedrību un nodibinājumu īpašumā esošo nekustamo īpašumu kadastrālo vērtību izmaiņas un jaunus biedrību un nodibinājumu īpašumus, kuriem tiks piešķirts nekustamā īpašuma nodokļa atbrīvojums, 2016.gadā nekustamā īpašuma nodokļa atbrīvojumu summa aprēķināta 231,9 tūkst. *euro.* Salīdzinot ar 2015.gadu, atbrīvojumu summa samazināsies par 17,2 tūkst. *euro*, līdz ar to 2016.gadā pašvaldību budžetā ieņēmumi no nekustamā īpašuma nodokļa pieaugs par 17,2 tūkst. *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nacionālajā ziņu aģentūrā „Leta” 2014.gada 16.decembrī tika publicēta Finanšu ministrijas preses relīze, kurā sabiedrība tika informēta par jaunu Ministru kabineta noteikumu Nr.760 pieņemšanu, kas nosaka jaunu nekustamā īpašuma nodokļa atbrīvojuma piešķiršanas kārtību biedrībām, kuras ir ieguvušas sabiedriskā labuma organizācijas statusu. Finanšu ministrija 2015.gada 8.janvārī nosūtīja informatīvu vēstuli visām Ministru kabineta 2014.gada 5.augusta noteikumos Nr.431 „Noteikumi par biedrībām un nodibinājumiem, kas 2015.gadā atbrīvoti no nekustamā īpašuma nodokļa maksājumiem par tiem piederošajām ēkām un inženierbūvēm” iekļautajām biedrībām, par jauno dokumentu iesniegšanas un nekustamā īpašuma nodokļa atbrīvojuma piešķiršanas kārtību, norādot arī iesnieguma iesniegšanas termiņu - 2015.gada 31.janvāri.Jebkurai biedrībai, kura atbilst Ministru kabineta noteikumu Nr.760 2.punktā minētajiem kritērijiem, bija tiesības iesniegt šo noteikumu 4.punktā minēto iesniegumu. |
| 2. | Sabiedrības līdzdalība projekta izstrādē | Finanšu ministrija saņēma 26 biedrību, 4 invalīdu biedrību un 3 nodibinājumu pieteikumus nekustamā īpašuma nodokļa atbrīvojuma piešķiršanai. |
| 3. | Sabiedrības līdzdalības rezultāti | Finanšu ministrijā saņemto 26 biedrību, 4 invalīdu biedrību un 3 nodibinājumu dokumenti tika izskatīti un visas šīs biedrības un nodibinājumi ir iekļauti rīkojuma projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projektu piemēros nekustamā īpašuma nodokļa administrācija – pilsētu un novadu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde nemainīs pārvaldes funkcijas un institucionālo struktūru.Jaunas institūcijas veidotas netiks, kā arī esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas IV un V sadaļa - projekts šīs jomas neskar.*

Finanšu ministrs J.Reirs

Vizē:

Valsts sekretāre B.Bāne

2015.05.19. 11:07

1833

Ozoliņa, 67095493

e-pasts: Agrita.Ozolina@fm.gov.lv